nnan fjármála - og nýsköpunargeirans eru menn uggandi vegna ákvörðunar FATF um að setja Ísland á svokallaðan „ gráan lista “ . Stjórnvöld eru sökuð um seinagang og skilningsleysi á alvarleika peningaþvættis . Guðmundur segir umfang peningaþvættis á heimsvísu jafngilda áttunda stærsta hagkerfi heims . „ Það er svo einfalt að ímynda sér Ísland sem einangraða eyju í Atlantshafi sem enginn gefur raunverulegan gaum . Peningaþvætti á alþjóðavísu virkar þannig að það leitar að veikasta hlekknum sem til er í alþjóðlegri keðju . Ísland býður í dag upp á töluverð tækifæri til þess að þvætta peninga . Með breitt framboð fjármálaafurða , samstarfssamninga við banka erlendis um erlendar millifærslur en litlar varnir í samhengi við stærri ríki gæti Ísland hæglega orðið næsta fórnarlamb hneykslismáls eins og Danske Bank fór nýlega í gegnum . “ Þetta segir Guðmundur Kristjánsson , stofnandi og framkvæmdastjóri Lucinity Cognative Technologies , en fyrirtækið sérhæfir sig í stafrænum lausnum til að varna gegn peningaþvætti . Guðmundur segir að almennt séð geri menn sér ekki grein fyrir því hversu alvarlegt peningaþvætti sé en fleiri einstaklingar sem Mannlíf ræddi við innan fjármála - og nýsköpunargeirans saka stjórnvöld um skilningsleysi á þeirri stöðu sem upp er komin eftir að Ísland var sett á svokallaðan „ gráa lista “ Financial Action Task Force ( FATF ) og á alvarleika peningaþvættis yfirhöfuð . Fæstir viðmælenda vildu koma fram undir nafni en allir sögðu þeir ótrúlegt að þessi staða væri komin upp ; stjórnvöld hefðu haft nægan tíma til að grípa til aðgerða . Einn sagði engu líkara en að þau gerðu sér ekki grein fyrir hvaða áhrif það hefði á orðspor landsins að vera á lista með ríkjum á borð við Pakistan , Sýrland og Jemen . Upplýsingagjöf virðist í það minnsta áfátt , þar sem einhver nýsköpunarfyrirtæki óttast að koma sjálfkrafa að lokuðum dyrum erlendis þegar kemur að fjármögnun . Áhrifin gætu náð til neytenda „ Þetta er álíka alvarlegt og ef öryggisgæslu og landamæraeftirliti væri ábótavant í Leifsstöð við komu og brottför flugvéla , “ segir Sveinn Valfells , einn stofnenda fjártæknifyrirtækisins Monerium . „ Þetta er álíka alvarlegt og ef öryggisgæslu og landamæraeftirliti væri ábótavant í Leifsstöð við komu og brottför flugvéla . “ „ Slíkt gæti verulega raskað samgöngum til og frá Íslandi . Athugasemdir FATF vegna seinna viðbragða íslenskra stjórnvalda geta verulega heft flæði fjármagns inn og út úr landinu og þar með truflað allt hagkerfið , “ bæti hann við en í umsögn FATF um Ísland segir m.a. að stjórnvöld hefðu þegar tekið skref í rétta átt en að ekki hefði gefist tími til að fara yfir upplýsingarnar þar sem þær væru aðeins nýlega komnar fram . „ Þessi vandræði gagnvart FATF eru ekki ný af nálinni og því ákaflega klaufalegt að renna í rauninni út á skilafresti , “ segir Guðmundur . Hann segir að erfiðara gæti orðið fyrir fyrirtæki að stofna til viðskipta erlendis og flytja fjármagn milli landa . Þá gætu áhrifin hæglega náð til neytenda . „ Það er líklegt að módel erlendra mótaðila taki lista FATF með í útreikninga á áhættuálagi íslenskra fyrirtækja . Þannig gæti orðið dýrara fyrir íslensk fyrirtæki að eiga viðskipti erlendis og hætt við að því verði ýtt út í vöruverð . “ Guðmundur segist gera ráð fyrir að menn muni draga af þessu lærdóm . „ Við reiknum með að stjórnvöld verði búin að kippa þessum málum í liðinn fyrir næstu úttekt . Athugasemdin frá FATF sem við höfum mestar áhyggjur af er innleiðing sjálfvirks kerfis sem tekur á móti tilkynningum frá fjármálastofnunum landsins um mögulegt peningaþvætti . Við höfum ekki áhyggjur af innleiðingunni sem slíkri heldur frekar þeim kröfum sem séríslenskar aðstæður gætu leitt af sér , “ segir Guðmundur . „ Þessu til viðbótar ætti Ísland auðvitað ekki að sætta sig við að rétt sleppa af gráum lista varðandi peningaþvætti . Við höfum allan þann auðbúnað sem þarf til þess að búa til sérstaklega öflugt varnarkerfi . Um er að ræða einsleitan fjármálamarkað með mikið af sameiginlegum undirstöðum . Með samofnu átaki bankanna og stjórnvalda ætti okkur að geta tekist að lágmarka áhættur vegna peningaþvættis . “ Virðast ekki hafa stórar áhyggjur af stöðunni Bjarni Benediktsson , fjármála - og efnahagsráðherra , sagði á opnum fundi efnahags - og viðskiptanefndar Alþingis á þriðjudag að samtöl hans við ráðherra annarra ríkja hefði dregið úr áhyggjum hans af mögulegum álitshnekki í tengslum við ákvörðun FATF . Þá sagði hann ferlið hjá stofnuninni ófyrirsjáanlegt og ógagnsætt , að því leyti að ekki sé greint frá því hvernig einstök aðildarríki ráðstafa atkvæðum sínum . Ekki hefði verið full samstaða um að setja Ísland á gráa listann . „ Við erum því mun betur í stakk búin að takast á við úttektir og tilmæli en áður , “ sagði Áslaug . Áslaug Arna Sigurbjörnsdóttir dómsmálaráðherra sagði að í upphafi árs 2018 hefðu verkefni stýrihóps um mál er snertu FATF verið endurskilgreind og hópurinn efldur . Hann sinnti stefnumótun og samstillti varnir gegn peningaþvætti og væri ætlað að tryggja eftirfylgni og úrbætur vegna athugasemda FATF . „ Við erum því mun betur í stakk búin að takast á við úttektir og tilmæli en áður . “ Stjórnskipunar - og eftirlitsnefnd Alþingis hefur ákveðið að hefja frumkvæðisrannsókn á verklagi ráðherra vegna ábendinga framkvæmdahóps FATF en málið hefur m.a. heyrt undir dómsmálaráðuneytið , fjármála - og efnahagsráðuneytið og iðnaðar - og nýsköpunarráðuneytið . „ Það liggur fyrir að við erum komin á gráan lista FATF og höfum verið að fá athugasemdir frá þessari nefnd frá árinu 2006 og hugur nefndarinnar stendur til að skoða hvernig það gat gerst að við erum komin á þennan gráa lista og hvernig verklag ráðherra hefði mátt betur fara svo við getum lært af þessu í framtíðinni , “ sagði Þórhildur Sunna Ævarsdóttir , formaður stjórnskipunar - og eftirlitsnefndar í samtali við mbl.is á mánudag .